Tunika

Tunika () on pitkän paidan tyylinen roomalainen vaatekappale, joka vastasi kreikkalaisten kitonia. Sitä käytettiin kotona ja työssä sekä aluspukuna stoolan ja toogan alla. Roomassa tunikan pituus, mahdollinen raidoitus tai koristelu ilmaisi käyttäjän yhteiskunnallista asemaa. Sotilaat, työläiset ja orjat käyttivät yleensä hiukan polven yläpuolelle ulottuvaa tunikaa, ylempiarvoiset taas nilkkapituista vaatetta.

Nykyisin tunikalla tarkoitetaan yleensä naisten käyttämää mekkomaista pitkää paitaa.

Lähteet
Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4.

Viitteet

Aiheesta muualla 

Paidat
Muodin historia